བྱང་ཨ་རིའི་སྐུ་ཚབ་དོན་གཅོད་དངོས་གྲུབ་ཚེ་རིང་ལགས་ཀྱིས་གསར་འགོད་པ་ཚོར་གསུང་དོན།ཁོར་ཡུག་གི་གནད་དོན་ལ་ཆེད་མཁས་རྒྱ་རིགས་ཤེས་ཡོན་ཅན་སྐུ་ཞབས་ཝང་གིས་བྲིས་པའི་རྩོམ་ཡིག་རྣམས་སྐུ་ཚབ་དོན་གཅོད་ཁང་ནས་ཕྱོགས་སྒྲིག་གིས་དེང་དུས་འཕྲུལ་དེབ་ལམ་ནས་འགྲེམས་སྤེལ་གནང་དགོས་པའི་རྒྱུ་མཚན་ནི་བོད་ཀྱི་ཁོར་ཡུག་སྲུང་སྐྱོབ་བྱེད་རྒྱུའི་གལ་ཆེའི་རང་བཞིན་དང་།བོད་ཀྱི་ཁོར་ཡུག་ཉམས་ཆགས་ཕྱིན་ན།བོད་ཙམ་མ་ཟད།བོད་ཀྱི་ཁྱིམ་མཚེས་རྒྱལ་ཁབ་ཁག་ཏུ་འཚོ་གནས་བྱེད་བཞིན་པའི་མི་འབོར་དུང་ཕྱུར་མང་པོར་གནོད་སྐྱོན་ཡོང་རྒྱུ་ཡིན་པ་ཤེས་པ་བཟོ་ཐབས་ཆེད་རྩོམ་ཡིག་རྣམས་བསྡུ་རུབ་ཀྱིས་གང་སར་ཁྱབ་བདེ་བའི་སླད་འཕྲུལ་དེབ་འདི་ཕྱོགས་སྒྲིག་འགྲེམས་སྤེལ་ཞུས་པ་ཡིན་ཅེས་གསུངས་ཡོད།